CELEX: 32012D0766
Language: lv
Date: 2012-12-07 00:00:00
Title: 2012/766/ES: Komisijas Īstenošanas lēmums ( 2012. gada 7. decembris ), ar ko groza XI pielikuma A daļu Padomes Direktīvai 2003/85/EK attiecībā uz tādu valsts laboratoriju sarakstu, kuras ir pilnvarotas rīkoties ar dzīvu mutes un nagu sērgas vīrusu (izziņots ar dokumenta numuru C(2012) 8900)  Dokuments attiecas uz EEZ

11.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 337/53
            
         KOMISIJAS ĪSTENOŠANAS LĒMUMS
   (2012. gada 7. decembris),
   ar ko groza XI pielikuma A daļu Padomes Direktīvai 2003/85/EK attiecībā uz tādu valsts laboratoriju sarakstu, kuras ir pilnvarotas rīkoties ar dzīvu mutes un nagu sērgas vīrusu
   (izziņots ar dokumenta numuru C(2012) 8900)
   (Dokuments attiecas uz EEZ)
   (2012/766/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2003. gada 29. septembra Direktīvu 2003/85/EK par Kopienas pasākumiem mutes un nagu sērgas kontrolei, ar kuru atceļ Direktīvu 85/511/EEK un Lēmumus 89/531/EEK un 91/665/EEK un groza Direktīvu 92/46/EEK (1), un jo īpaši tās 67. panta 2. punktu,
   tā kā:
   
               (1)
            
            
               Direktīvā 2003/85/EK ir noteikti minimālie kontroles pasākumi, kuri jāpiemēro mutes un nagu sērgas uzliesmojuma gadījumā, un daži preventīvie pasākumi, kuru mērķis ir uzlabot kompetento iestāžu un lauku iedzīvotāju informētību par minēto slimību un sagatavotību tai.
            
         
               (2)
            
            
               Minētie preventīvie pasākumi ietver dalībvalstu pienākumu nodrošināt to, lai ar dzīvu mutes un nagu sērgas vīrusu pētniecības un diagnostikas nolūkos varētu rīkoties vienīgi pilnvarotas valsts laboratorijas, kas minētas Direktīvas 2003/85/EK XI pielikuma A daļā.
            
         
               (3)
            
            
               Apvienotā Karaliste ir oficiāli informējusi Komisiju, ka ir mainījies nosaukums Direktīvas 2003/85/EK XI pielikuma A daļā minētajai valsts laboratorijai, kura atrodas minētajā dalībvalstī.
            
         
               (4)
            
            
               Juridiskās noteiktības labad ir svarīgi atjaunināt valsts laboratoriju sarakstu Direktīvas 2003/85/EK XI pielikuma A daļā. Tādēļ minētā pielikuma A daļā sniegtajā valsts laboratoriju sarakstā ir jāaizstāj ieraksts attiecībā uz Apvienoto Karalisti.
            
         
               (5)
            
            
               Tāpēc attiecīgi jāgroza Direktīvas 2003/85/EK XI pielikums.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Direktīvas 2003/85/EK XI pielikuma A daļā ierakstu attiecībā uz Apvienoto Karalisti aizstāj ar šādu:
   
      
                  “UK
               
               
                  Apvienotā Karaliste
               
               
                  
                     The Pirbright Institute
                  
               
               
                  Apvienotā Karaliste
                  Igaunija
                  Somija
                  Īrija
                  Latvija
                  Malta
                  Slovēnija
                  Zviedrija”
               
            
   2. pants
   Šis lēmums ir adresēts dalībvalstīm.
   
      Briselē, 2012. gada 7. decembrī
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 306, 22.11.2003., 1. lpp.